**ESF VAHENDITEST RAHASTATAVA TÄISKASVANUTE TÄIENDUSKOOLITUSE ÕPPEKAVA**

1. **Üldandmed**

|  |  |
| --- | --- |
| Õppeasutus: | Luua Metsanduskool |
| Õppekava nimetus: *(venekeelsetel kursustel nii eesti kui vene keeles)*: | Tootefotograafia mobiiltelefoniga |
| Õppekavarühm: *(täiendus- koolituse standardi järgi)* | Audiovisuaalsed tehnikad ja meedia tootmine |
| Õppekeel: | eesti keel |

1. **Koolituse sihtgrupp ja õpiväljundid**

|  |
| --- |
| **Sihtrühm ja selle kirjeldus ning õppe alustamise nõuded.** *Ära märkida milliste erialaoskuste, haridustaseme või vanusegrupi inimestele koolitus on mõeldud ning milline on optimaalne grupi suurus; ära tuua kas ja millised on nõuded õpingute alustamiseks.*  **Sihtrühm:**  **•**Isikud, kes vajavad kas isiklikuks või tööalaseks tarbeks oskust pildistada mobiiltelefoniga kvaliteetseid tootefotosid  **Grupi suurus**: 10 õppijat  **Õppe alustamise nõuded:** Isiklik tänapäevane kaameraga nutitelefon. Vajalikud on arvutikasutamise baasoskused. |
| **Õpiväljundid.** *Õpiväljundid kirjeldatakse kompetentsidena, mis täpsustavad, millised teadmised, oskused ja hoiakud peab õppija omandama õppeprotsessi lõpuks.*  Koolituse läbinu:   * Pildistab mobiiltelefoniga tooteid või teenuseid tundes tootefotograafia tehnikaid ja vahendeid. * Kasutab iseseisvalt fototöötlust fotode turunduslikul eesmärgil. |
| **Õpiväljundite seos kutsestandardi või tasemeõppe õppekavaga.** *Tuua ära vastav kutsestandard ning* ***numbriline viide konkreetsetele kompetentsidele****, mida saavutatakse.*  Väikeettevõtja tase 5  B.3.3 Äriprotsesside korraldamine (sh turundustegevus) |
| **Põhjendus.** *Tuua põhjendus* *koolituse sihtrühma ja õpiväljundite valiku osas.*  OSKA uuringus “COVID-19 põhjustatud majanduskriisi mõju tööjõu ja oskuste vajaduse muutusele” on läbivalt rõhutatud digioskuste parandamise vajaduse kohta. Luua Metsanduskool pakub koolitust Jõgeva maakonnas, kus Statistikaameti andmetel oli näiteks 2019. aastal enim majanduslikult aktiivseid ettevõtteid põllumajanduse, metsamajanduse ja kalapüügi sektoris (450 ettevõtet) ja kokku 1620 majanduslikult aktiivset ettevõtet. Jõgevamaa ei ole praegu võimalik töötaval inimesel tootefotograafia kursusel tasuta osaleda. Ometi rõhutab nimetatud uuring, et väikeettevõtete arengu seisukohalt on tähtis **toetada digitaalset arengut, turundusoskuseid, sh digiturundust.** Tootefotograafia koolitus pakub nimetatud oskuseid.  Koolitus annab teadmised tootefotograafia tehnikate ja vahendite kohta ning oskused fotode kvaliteedi parandamiseks aidates kaasa toodete ning teenuste turundus- ja müügitööle. |

1. **Koolituse maht**

|  |  |
| --- | --- |
| **Koolituse kogumaht** akadeemilistes tundides: | **10** |
| Kontaktõppe maht akadeemilistes tundides: | **10** |
| sh auditoorse töö maht akadeemilistes tundides:  *(õpe loengu, seminari või muus vormis)* | **2** |
| sh praktilise töö maht akadeemilistes tundides:  (*õpitud teadmiste ja oskuste rakendamine õppekeskkonnas*) | **8** |
| Koolitaja poolt tagasisidestatava iseseisva töö maht akadeemilistes tundides: | **0** |

1. **Koolituse sisu ja õppekeskkonna kirjeldus ning lõpetamise nõuded**

|  |
| --- |
| **Õppe sisu ja õppekeskkonna kirjeldus.** *Tuua peamised teemad ja alateemad* ***sh eristada auditoorne ja praktiline osa.*** *Esitada õppekeskkonna lühikirjeldus, mis on*  *õpiväljundite saavutamiseks olemas. Loetleda kursuse kohustuslikud õppematerjalid (nt õpikud vmt) kui need on olemas. Kui õppijalt nõutakse mingeid isiklikke õppevahendeid, tuua ka need välja.*  **Õppe sisu:**   * Tootefotograafia - Tootefotograafia alused. Klassikalised ja lavastatud tootefotod. Taustad ja rekvisiidid. Fotokompositsioon. Kontrastid. Vaatenurgad. Diagonaalid ja kurvid. Perspektiiv. Loomulik ja kunstlik valgus. Valguse suund: külg- ja tagantvalgus. Valguse hajutamine ja peegeldamine. Praktiline toodete/teenuste pildistamine. * Mobiiltelefoni seaded - Faili suurus ja proportsiooonid. Fokusseerimine. Säriaeg ja valguse mõõtmine. Kadreerimine ja kompositsioon. ISO. Valge tasakaal. Kaamera võimalused väikese teravussügavuse saavutamiseks. * Fototöötlus - Fototöötluse põhilised tööriistad mobiiltelefonis: kärpimine, proportsioonid, säri muutmine, kontrastsus, teravus, kloonimine, eredus, faili suuruse muutmine internetis kasutamiseks. Efektid. Kollaažid. Mobiilirakendused fotode töötlemiseks ja kollaažide loomiseks.   **Õppekeskkonna kirjeldus**: Luua Metsanduskooli tänapäevase esitlustehnikaga õppeklass. |
| **Nõuded õppe lõpetamiseks, sh hindamismeetodid ja –kriteeriumid.** *Nõutud on vähemalt 70% kontakttundides osalemine. Kirjeldada,* ***kuidas hinnatakse******õpiväljundite saavutamist****.*  Nõutud on vähemalt 70% kontakttundides osalemine.  Õpiväljundite saavutamist hinnatakse iseseisva praktilise töö sooritamisega. Praktiline töö on vähemalt kolme kvaliteetse tootefoto pildistamine ja töötlemine. Hindamisel võetakse aluseks, et praktilise töö sooritamisel on järgitud tootefotograafia tehnikate ja vahendite ning fotokompositsiooni reeglite kasutamist.  • Hindamine on mitteeristav. |

1. **Koolitaja andmed**

|  |
| --- |
| **Koolitaja andmed.** *Tuua ära koolitaja(te) ees- ja perenimi ning kursuse läbiviimiseks vajalikku kompetentsust näitav kvalifikatsioon või vastav õpi- või töökogemuse kirjeldus.*  **Aile Nõupuu** – Haapsalu Kutsehariduskeskuse fotograafia-ja veebiturunduse õpetaja,  TLÜ Haapsalu Kolledži fotograafiaõpetaja. Andragoog, tase 7 |

**Õppekava koostaja:** Kairit Reiman, koolituskeskuse juht, kairit.reiman@luua.ee